**Astara Pedaqoji Kolleci ilə ekskursiya keçiriləcək müəssisə arasında**

**M Ü Q A V İ L Ə №**

Astara şəhəri “\_\_” “\_\_\_\_\_\_\_\_\_202\_\_-ci il

Bir tərəfdən, Astara Pedaqoji Kolleci (bundan sonra Kollec) adından direktor Ağababa Bayram oğlu İbrahimov və digər tərəfdən, ekskursiya, laboratoriya işləri və praktiki dərslər keçirilən (bundan sonra Müəssisə)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(müəssisə və ya təşkilatın adı)

olmaqla Azərbaycan Respublikasının müvafiq qanunvericilik aktlarını, Təhsil Qanununu, Azərbaycan Respublikası Prezidentinin "Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri"nin təsdiqi və bundan irəli gələn məsələlər haqqında” 2016-cı il 16 mart tarixli 1897 nömrəli Sərəncamını, təhsil haqqında müvafiq sərəncam və qərarları nəzərə almaqla bu Müqaviləni imzaladılar.

1. **Müqavilənin predmeti**

1.1. Bu Müqavilənin predmeti, Kollecin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ixtisası üzrə tələbələrin (siyahı əlavə olunur) tədris planlarına əsasən fənlər üzrə tədris proqramlarında nəzərdə tutulan **\_\_\_\_\_\_** həcmindəekskursiya, laboratoriya işləri və praktiki dərslərin həyata keçirilməsi zamanı tərəflər arasında yaranan münasibətlərdir.

**2. Tərəflərin hüquq və öhdəlikləri**

2.1.1.Kollec təcrübə rəhbəri və ixtisas üzrə fənn müəlliminin (bələdçinin) timsalında tələbələrin ekskursiya, laboratoriya işləri və praktiki dərslər müddətində müəssisədaxili qaydalara riyayət etmələrinə və müəssisənin daxili işlərinə qarışmamalarına təminat verir;

2.1.2.Kollec ehtiyac olduqda müəssisəyə ekskursiyaların, laboratoriya işləri və praktiki dərslərin təşkili və keçirilməsi ilə əlaqədar metodiki yardım etməyi öhtəsinə götürür və tələbələri zəruri tədris-metodiki sənədlərlə təmin edir;

2.1.3. Kollecin bu Müqavilə üzrə öhdəliklərinin yerinə yetirilməsini müəssisədən tələb etmək hüququ vardır;

2.2.1. Müəssisənin tələbələrdən ekskursiya, laboratoriya işləri və praktiki dərslər müddətində bu Müqavilə üzrə öhdəliklərinin yerinə yetirilməsini, Azərbaycan Respublikasının qüvvədə olan qanunvericiliyini, həmçinin, ümumi əxlaq və etik davranış qaydalarını pozmamağı, müəssisənin daxili intizam və davranış qaydalarına riayət edilməsini tələb etmək hüququ vardır;

2.2.2. Müəssisə ekskursiya, laboratoriya işləri və praktiki dərslər müddətində tələbələri müəssisənin metodiki, ictimai, ideya-siyasi və təsərrüfat işləri ilə tanış etməyi, onların mövcud normativ-hüquqi aktların tələblərinə uyğun ekskursiya keçmələri üçün müvafiq şərait yaratmağı öhtəsinə götürür;

2.2.3. Müəssisə ekskursiya ilə bağlı yığıncaqlarda iştirak etmək üçün öz nümayəndəsini göndərməyi öhdəsinə götürür;

2.2.4. Müəssisə ekskursiya, laboratoriya işləri və praktiki dərslər müddətində tələbələrin fəaliyyətini izləyib öyrənməyi və qiymətləndirərək xasiyyətnamə verməyi öhtəsinə götürür;

2.2.5. Müəssisə bu Müqavilə üzrə öhdəliklərin yerinə yetirilməsini çətinləşdirən və ya mümkünsüz edən hallar haqqında kollecə məlumat verməyi öhtəsinə götürür.

**3. Müqavilənin ləğv edilməsi qaydası**

3.1.Müqaviləyə Azərbaycan Respublikası qanunvericiliyinə, Təhsil Qanunu və digər huquqi-normativ aktlara uyğun xitam verilə bilər.

3.2. Müqavilənin ləğv edilməsi tələbi ilə çıxış edən tərəf digər tərəfə ləğvetməyə səbəb olmuş halları əsaslandırmaqla ən azı 5 (beş) təqvim günü əvvəl yazılı bildiriş göndərir. Müqavilənin ləğv edilməsi haqqında bildirişi alan tərəf həmin bildirişi aldıqdan sonra 5 (beş) təqvim günü müddətində digər tərəfə yazılıl cavab ünvanlamalıdır.

**4. Mübahisəli məsəllərin həlli və tərəflərin məsuliyyəti**

4.1.Mübahisəli məsələlərin həlli təhsil haqqında huquqi-normativ aktlara, Azərbaycan Respublikasının mövcud qanunvericiliyinə əsasən həll edilməlidir.

**5. Digər şərtlər**

5.1. Bu Müqavilə tərəflərin onu imzaladıqları andan qüvvəyə minir.

5.2. Bu Müqavilə eyni hüquqi qüvvəyə malik olan iki nüsxədə tərtib olunmuşdur və bir nüsxəsi kollecdə, bir nüsxəsi isə müəssisədə saxlanılır.

5.3. Bu müqavilə **\_\_\_\_\_\_\_\_\_\_\_\_\_** tarixdən \_\_\_\_\_\_\_\_\_bu tarixədək bağlanılır.

**7. Tərəflərin rekvizitləri və imzaları**

**Təhsil müəssisəsi: Müəssisə:**

**Adı:** Astara Pedaqoji Kolleci **Adı:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ünvanı:** Astara şəhəri, **Ünvanı:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

H.Əliyev prospekti, 124 \_\_\_\_\_\_\_\_\_\_\_\_\_\_\_\_\_\_\_\_

**Direktor\_\_\_\_\_\_\_\_\_\_\_\_\_Ağababa İbrahimov Rəhbər: \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**(**imza) **(**imza)

M.Y. M.Y.